በሶማሊያ በደረሰ የቦንብ ጥቃት አምሰት ሰዎች ሲገደሉ ስድስት ሰዎች ቆስለዋል
በሶማሊያ በደረሰ ጥቃት አምስት ሰዎች ሲገደሉ ስድስት የሚሆኑ መቁሰላቸው ተገለጸ ።  በተመሳሳይም  ስምንት የኬንያ ወታደሮች ተገድለዋል ።  በእርስ በእርስ ጦርነት እና በአሸባሪዎች መዳፍ ሥር ወድቃ የምትሰቃየው ሶማሊያ አሁን ላይ አይደለም ሰዎቿ መሬቷም በቃኝ የሚሉ ይመስላል፡፡ሰሞኑን በዋና ከተማዋ ሞቃዲሾ በደረሰ የአሸባሪዎች ጥቃት 11 ሰዎች ጉዳት ደርሶባቸዋል፡፡የሶማሊያ ዋና ከተማ ቃል አቃባይ እንደተናገሩት ከሆነ ጥቃቱን ያደረሰው አልሻባብ ሲሆን በጥቃቱም 5 ሰዎች ሲሞቱ 6ቱ ቆስለዋል፡፡ በጥቃቱ አደጋ የደረሰባቸው ሰዎች ሁሉም ሰላማዊ ሰዎች መሆነቸውን ቃል አቃባዩ አክለውም ተናግረዋል፡፡የሮይተረሱ ጋዜጠኛ እንደዘገበው በሶማሊያ ዋና ከተማ  በፍንዳታው የሚቃጠሉ መኪኖች እና የሞቱ ሰዎችን አይቷል፡፡ ለዚህም ጥፋት እንደምክንያት የሚጠቅሰው የላላ የፍተሻ ሥርዓት መከተላቸውን ነው፡፡የአልሻባብ ቃል አቃባይ ሼክ አበዱልሲስ አቡ ሙሳብ በጥቃቱ ወቅት አንድ የአልሻባብ አጥፍቶ ጠፊ እንደሞተ  ተናግሯል፡፡ይህ ጥቃት የሶማሊያን የደህንነት ሰዎችን ኢላማ ያደረገ ቢሆንም አልተሳካም ሆኖም ሆኖም በመኪና ውስጥ የተደረገው ይህ የአጥፍቶ ጠፊ ጥቃት በድምሩ 11 ሰዎችን ጎድቷል፡፡ከ2011 በኋላ መጠነ ሰፊ እርምጃ በአሻባሪ ቡድኑ ላይ በመወሰዱ በሶማልያ ያለውን ይዞታ በአብዛኛው እንዲያጣ ምከንያት ሆኗል፡፡ ሆኖም ጥቃቱን አላቋረጠም በሶማሊያ ካደረሰው  ጥቃት በተጨማሪ በኬኒያ ድንበር ስምንት የኬኒያን ወታደሮች እንዲሞቱ ምክንያት ሆኗል፡፡እ.ኤ.አ ከ1999 ጀምሮ ሶማሊያ የእርስ በእረስ ጦርነት ውስጥ ከመግባቷም ባለፈ 12 ሚሊዮን ሰዎች ለሞት ለድርቅ እና ለስደት ተጋላጭ ሆነዋል፡፡